《七峰亭独坐》
宋代·喻良能

雨霁失炎燠，新亭境清淑。
层波绿奫泫，叠嶂青陆续。
风篁韵丝桐，烟柳开画轴。
澹然尘虑销，庶足永曛旭。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。